open-index/open-wikipedia-markdown huggingface dataset:
Шехзаде

**Шехзаде** () — турска форма на персиската титула Шахзаде и се однесува на машките потомци на отоманската фамилја по машка линија. Оваа титула е еквивалентна на „принц по крв“ во англискиот двор.

## Потекло

Шехзаде потекнува од персискиот збор *shahzade* или *shahzada*. Терминот потекнува од титулата „шах“ со додавање на персискata наставка - „задех“ или „зада“, што значи „син на“, „ќерка на", "потомок на“ или „роден од“.

## Употреба во отоманското семејство

Во отоманското царско семејство, титулата шехзаде се давала на машките потомци на отоманските султани. Единствено на принцот му се давала можноста да се качи на отоманскиот престол. Пред владеењето на Мехмед II (1444-1446 и 1451-1481), синовите на султаните ја користеле титулата челебија.

Официјалниот начин на обраќање на шехзаде е Девлетлу Наџабатлу Шехзаде Султан (даденото име) Хазтрелери Ефенди (*Devletlû Najabatlu Şehzade Sultan Hazretleri Efendi*). Нивните синови исто така ја поседувале титулата шехзаде додека нивните ќерки ја имале титулата султанија. Семејството Османоглу продолжува да ги користи овие титули.

## Отомански назначен принц

Назначениот принц ја користел титулата *Вали Ахад* или Вели Ахд (отомански турски: ولی عہد), што значи „наследник врз основа на заветот“, или целосно Девлетлу Наџабатлу Вали Ахад Салтанат Шехзаде Џаванбахд (дадено име) Ефенди Хазтлери.

## Женски еквивалент

Не постои женски еквивалент на шехзаде или посебна титула за принцези во османлиско кралско семејство. На персиски јазик, шахзаде се користи и за машки и за женски потомци на еден монарх. Кралското семејство на индиското Могулско Царство ја користело титулата *шахзада* за кнезовите и *шахзади* за принцезите.

Пред 16 век, османлиските принцези ја имале титулата *[[хатун]]* по нивното дадено име. Во почетокот на 16 век, отоманските принцези ја користеле титулата султанија по своето дадено име, титула кои ги имале и други истакнати членови на отоманското царско семејство.

## Познати принцови

* Шехзаде Мустафа (1515-1553), син на Сулејман Величествениот.
* Шехзаде Јахија (1585-1649), син на Мурат III. 
* Абдулмеџид II (29 мај 1868 година - 23 август 1944 година), син на Абдул Азиз. 
* Бајазит Осман (23 јуни 1924 година - 6 јануари 2017 година), втор син на внукот на султанот Абдул Меџит I, Ибрахим Тевфик.

## Наводи

Категорија:Отомански титули
Категорија:Турцизми
Категорија:Отоманска династија
Категорија:Зборови што ги нема во ТРМЈ
Локва

**Локва** — насобрана вода или течност на земјата; мала длабнатина исполнета со вода. Во природата локвите се вдлабнатини во земјиштето кои привремено се исполнуваат од насобраната вода – дождовница или од растопениот снег. Најчестото значење на зборот локва претставува вдлабнатина со дождовна вода. Односно таа означува вдлабнатина во која повремено се насобира вода, која потоа и исчезнува преку исушување и испрарување поради што локвата се разликува од сличните зборови: вир кој најчесто се создава од проточни води и бара која е постојано количество на застоена и насобрана вода, вообичано во мочуришта и блата. Зборот локва во географијата често се користи за повремените мали планински езерца кои настануваат со топење на снегот, а во секојдневието и книжевноста зборот локва се користи и за насобрана истечена (пролеана) крв.

Доста е раширен во топонимијата во Македонија и словенските земји, па така именката локва и изведенки од неа може да се однесува и на:

*Локвица — село во областа Порече, Општина Македонски Брод
*Локвени – село во Општина Долнени, Прилепско
*Локов – село во областа Малесија, Струшко
*Локув – природно ледничко езеро на планината Дешат

## Поврзано
* Бара
* Вир

## Наводи


Категорија:Водни површини
Акатенанго (вулкан)

**Акатенанго** — стратовулкан кој се наоѓа во Гватемала, во близина на градот Антигва. Вулканот има два врвови, *Пико* (највисокиот врв) и *Јепокапа* (3.880 метри) кој е познат и како *Трес Хернамас* (Три сестри). До Акатенанго се наоѓа вулканот Фуего и колективно, вулканскиот комплекс е познат како *Ла Хоркета*.

## Опис
Двата вулкани сочинуваат спарен вулкан, што е честа појава во северниот дел на Средна Америка. Кога избувнала лава, биле забележани разлики кај композицијата, и кај составот на лавата. Повеќето лава која избувнала од вулканот Акатенанго биле андезити, додека кај Фуего кој неодамна избувнал лавата по состав била базалтна. Вулканот Акатенанго има многу пониско ниво на активност. Тренд линијата (С) која се провлекува помеѓу Акатенанго и Фуего, исто така, ги опфаќа позициите на двата помали отвори Јепокапа и Месета. Месета претставува постар, делумно еродиран, пропаднат отвор кој се наоѓа на север од вулканот Фуего. Во состав е високо андезитичен. Акатенанго е андезитски стратовулкан кој имал ерупции во историјата и е многу постар од самиот Фуего.

## Ерупции

Единствените познати историски ерупции на вулканот Акатенанго се случиле во XX век, помеѓу 1924 и 1927 година од северот на врвот Пико и повторно во декември 1972 година од седлото помеѓу Јепокапа и Пико. Овие ерупции создадле вулкански бомби кои паднале во близина на кратерите и пепел што паднал на 25 километри оддалеченост.

## Наводи

## Надворешни врски

* 
* Excerpts from: Vallance, et al., 2001, Volcano Hazards at Fuego and Acatenango, Guatemala: USGS Open-File Report 01-431 
* 

Категорија:Активни вулкани
Категорија:Стратовулкани
Категорија:Вулкани во Гватемала
Категорија:Планини во Гватемала
Категорија:Триилјадници
Алмолонга (вулкан)

**Алмолонга** или „*Cerro Quemado*“ (Изгорена планина) или „*La Muela*“ (*Катник*) поради својата специфична форма — андзитски стратовулкан кој се наоѓа во југозападниот дел на Кецалтенанго во Гватемала. Вулканот се наоѓа во близина на градот Алмолонга, јужно од Кецалтенанго, вториот по големина град во Гватемала.

## Наводи

Категорија:Активни вулкани
Категорија:Стратовулкани
Категорија:Вулкани во Гватемала
Категорија:Планини во Гватемала
Категорија:Триилјадници
Ел Ваје (вулкан)

мини|Перспективен поглед со бои со значење на релјефот на Средна Панама од југозапад, со Ел Ваје во преден план
**Ел Ваје** е стратовулкан во средна Панама и е најисточниот вулкан долж Средноамериканскиот вулкански лак, кој е создаден со подвлекување на Насканската Плоча под Средна Америка. Пред некое време пред 200 000 години, вулканот претрпел огромен настан на ерупција што предизвикало врвот на вулканот да се сруши во празната комора на магмите под формирањето на голема калдера. Неколку лавини куполи се развиле во калдерата уште од колапсот, создавајќи ги врвовите на Серо Пахита, Серо Гајтал и Серо Каракорал. Пред истражувањето во раните 90-ти години, се сметало дека не постои активен вулканизам во Панама. Но, радиоактивните датуми од Ел Ваје покажуваат дека вулканот последен пат избувнал пред скоро 20000 години.

Труд на Де Боер и др. и Дефант и др. од другите вулкани во Панама покажале дека има две епизоди на вулканизам - млади (пред  пред 4,5 милиони години) групи. Младиот вулканизам се состои од адакити (стопени парчиња), додека се чини дека постариот вулканизам е нормален варовно-алкален вулканизам.

## Наводи

* 

## Надворешни врски

* Мрежно место на Ел Ваје де Антон

Категорија:Планини во Панама
Категорија:Координати на Википодатоците
Ла Јегуада (вулкан)

**Ла Јегуада** (позната и како **Читра-Калобре**) ― голем стратовулкан кој се наоѓа во покраината Верагуас, Панама, северно од Полуостровот Азуеро.

## Опис
Де Бур и др. биле првите што покажале дека вулканот Ла Џегуада е активен и е дел од продолжението на вулканскиот лак на Средна Америка во Панама. Понатамошната детална работа за геохемијата на лавите од Ла Џегуада и другите вулкани во Панама била завршена од Дефант и др. Тие потврдиле, засновано врз геохемијата, дека лавите се изведени со подвлекување (варовно-алкални. Радиометриските датуми покажале и дека вулканизмот спаѓа во две групи кои се движат од 20 милиони години до неодамна. Тие исто така покажале дека најмладиот вулканизам се состои првенствено од адакити (делумни стопени парчиња од поддуената плоча), додека повозрасниот вулканизам е нормална варовно-алкална лава.

Регионот е исто така дом на неколку видови дрвја, главно, гвајакани кои сега се едни од најобилните дрвја во регионот Азуеро, долината е исто така земјоделска трева бидејќи лагуната Ла Јегуада е користена како природен систем за наводнување кој ги спречува животните и растенијата од регионот да стекнат дехидратација.  

Шумата во долината е местото каде се произведува поголемиот дел од панамското кедрово дрво.  


Податотека:Chorro La Mochila.jpg|Водопад во Ла Јегуада, Верагуас
Податотека:Llanura La Mochila.jpg|Високиот крај Ла Мочила во Ла Јегуада, Верагуас
Податотека:Fotografía Aérea de La Yeguada Panamá.jpg|Воздушна фотографија од Ла Јегуада


## Поврзано
* Список на вулкани во Панама

## Наводи

## Надворешни врски

*  

Категорија:Планини во Панама
Категорија:Координати на Википодатоците
Тенорио (вулкан)

**Вулканот Тенорио** () - неактивен андезитски стратовулкан во северозападна Костарика. Тој е главната географска одлика на истоимениот Национален парк Вулкан Тенорио.

## Топонимија
Името потекнува од хоротешката легенда за Ескамека и Тенори. Името во неговиот сегашен облика за прв пат се споменува во документот од 1744 година, понатаму во 1745 година од историчарот Леон Фернандес Бониља.

## Физички аспекти
Составена е од четири вулкански врвови и два кратери-близнаци, еден од кратерите понекогаш се нарекува вулкан Монтезума. Географската творба зафаќа површина од 225 км2. Во најниските области има савана, дождовна шума во средните области и облачна шума на врвот.

Реките Тенорио, Тенорито и Мартирио имаат свој извор во овој вулкан.

## Поврзано
*Список на вулкани во Костарика

## Наводи

Категорија:Планини во Костарика
Категорија:Координати на Википодатоците
Момотомбо (вулкан)

**Момотомбо** — стратовулкан во Никарагва, недалеку од градот Леон. Тој стои на брегот на Езерото Манагва. Ерупција на вулканот во 1610 година ги принудил жителите на шпанскиот град Леон да се преселат околу 48 км западно. Урнатините на овој град се зачувани во Леон Виехо (Стар Леон). Исто така, избувнал во 1886 година, 1905 година, а неодамна на 30 ноември 2015 година.

Планината е многу симетрична, а нејзиниот облик е симбол на Никарагва, содржејќи места од направени од кибритчиња до револуционерни мурали. Овој вулкан бил исто така многу познат пред почетокот на Првата светска војна. Многу туристи го посетувале, особено во 1904 година, една година пред ерупцијата. Никарагванскиот поет Рубен Дарио ја напишал песната „Момотомбо“ во негова чест.     
&#x5B; *[[Википедија:Се бара извор|<span title="This claim needs references to reliable sources. (March 2015)">потребно е цитат</span>]]* &#x5D;
Големото геотермално поле се наоѓа на јужниот дел од вулканот. За да се качи на планината, со дозвола да премин преку геотермалната електрана и да се следи лесно обележаната патека низ дрвјата. Поради активната природа на вулканот и лизгањето на земјиштето, трасата од патеката до врвот постојано се менува. Најбрзиот начин е прав, преку малите лавински патеки.     
&#x5B; *[[Википедија:Се бара извор|<span title="This claim needs references to reliable sources. (March 2015)">потребно е цитат</span>]]* &#x5D;

## Поврзано

* Список на вулкани во Никарагва

## Наводи

## Надворешни врски

* Искачување по вулканот Момотомбо  
* Момотомбо на поштенски марки  
* Слики на Момотомбо 

Категорија:Активни вулкани
Категорија:Координати на Википодатоците
Категорија:Вулкани во Никарагва
Мадерас

**Мадерас** — помал од двата вулкани што го сочинуваат островот Ометепе, сместен во езерото Никарагва во Никарагва, Средна Америка. Висок е 1.394&nbsp;м. За разлика од Консепсион, другиот вулкан на островот, Мадера не била активна во историските времиња. Нејзиниот кратер содржи кратерско езеро.

Падините на Мадерас се едно од ретките места на тихоокеанската страна на Никарагва каде расте облачна шума. Единствено друго место каде што е пронајдено е во вулканот Момбачо. Облачните шуми се одликуваат со богат растителен и животински свет, овозможено со високиот степен на влажност во климата. Праисториски петроглифи се пронајдени во вулканот Мадерас.

Искачувањето на врвот на вулканот е позната туристичка активност. Туристите се силно охрабрени од мештанските водечки компании да ангажираат водич, но трагата од заедничката почетна точка кај Финка Магдалена е очигледна целиот пат до врвот. Планинарењето до врвот на кратерот може да биде тешки, со стрмни наклони кои се калливи кога врне дожд. Врне дожд често на островот Ометепе, па веројатно е лизгаво искачувањето, дури и во сувата сезона. Целото патување трае помеѓу 6 и 9 часа и се менува од сува шума во влажна шума во облачна шума.

Постојат голем број на интересни видови, кои живеат на вулканот, вклучувајќи го и мајмунот со бело лице, планинскиот рак, врискачите-мајмуни и голем број на пеперутки, вклучувајќи го и добро познатиот син морфo.

## Поврзано

* Список на вулкани во Никарагва

## Наводи

лево|мини| Мадерското Езеро, кратерско езеро.

## Надворешни врски

* Искачувајќи го вулканот Мадера  
* Информации за островот Ометепе - Вулкан Мадерас 

Категорија:Планини во Никарагва
Категорија:Координати на Википодатоците
Категорија:Вулкани во Никарагва
Категорија:Кратерски езера
Културно наследство на Македонија во Општина Ресен

Ова е **список на објекти прогласени за [[културно наследство на Македонија]]** на подрачјето на Општина Ресен според евиденцијата во Регистарот на културно наследство на Управата за заштита на културното наследство на Македонија (УЗКН).
Чикабал (вулкан)

**Чикабал** — неактивен вулкан од 2.720 метри во одделот Кецалтенанго, Гватемала. Вулканот има волумен од 12 км3. Вулканот има кратерско езеро  и е поврзан со вулканот Санта Марија.

## Наводи

Категорија:Стратовулкани
Категорија:Вулкани во Гватемала
Категорија:Планини во Гватемала
Атитлан (вулкан)

**Атитлан** — голем, конусен, активен стратовулкан во непосредна близина на калдерата на езерото Атитлан во Гватемалските висорамнини од опсегот Сиера Мадре де Чијапас. Атитлан се наоѓа во Солола, југозападна Гватемала.

Вулканот е доста активен историски, со повеќе од десетина ерупции познати помеѓу 1469 и 1853 година, како датум на последната ерупција. Атитлин е дел од Вулканскиот појас во Средна Америка.

Вулканот Атитлин се наоѓа на неколку километри јужно од вулканот Толиман, кој се издига од јужниот брег на езерото Атитлин. Вулканот Сан Педро се издига над езерото Атитлин северозападно од Атитлин. Долгиот тесен залив ги раздвојува Атитлин и Толиман од Сан Педро.
## Надворешни врски

Категорија:Активни вулкани
Категорија:Стратовулкани
Категорија:Вулкани во Гватемала
Категорија:Планини во Гватемала
Категорија:Триилјадници
Американскиот пријател (филм)

**Американскиот пријател** (германски: *Der amerikanische Freund*) - германски филм од 1977 година, во режија на Вим Вендерс. Главните улоги ги играат: Денис Хопер, Бруно Ганц, Лиза Кројцер и Жерар Блен. Филмот освоил шест награди и имал три други номинации.

## Синопсис
Том Рипли (го игра Хопер) е Американец кој доаѓа во Хамбург каде продава фалсификувани слики. Тој се запознава со Јонатан Цимерман (го игра Ганц), урамувач на слики, кој е болен од леукемија. Соработникот на Том, Раул Мино (го игра Блен) му предлага на Јонатан да изврши убиство, нудејќи му многу пари. Лекарот на Јонатан му кажува дека неговата здравствена состојба е добра, но Раул му организира преглед во американската болница во Париз каде му кажуваат дека нема да живее уште долго време. За да го обезбеди своето семејство, Јонатан убива еден човек во Париз, но наскоро добива уште една понуда за убиство на друг човек кое треба да го изврши во воз за Минхен. Меѓутоа, жртвата го открива и започнува борба меѓу нив, а тогаш се појавува Том кој го убива човекот. Потоа, Том и Јонатан го убиваат и телохранителот на жртвата и двете тела ги фрлаат од возот. По враќањето во Хамбург, мафијата се обидува да ги убие Раул и Том, но Том и Јонатан успеваат да се спасат. Тогаш, на Јонатан му се придружува и сопругата (ја игра Кројцер). Тројцата одат на една плажа при што Том го уништува возилото во кое се наоѓаат телата на нивните прогонители. Јонатан и сопругата бегаат со нивниот автомобил, но тој ја губи контролата на возилото и излетува од патот.

## Наводи

Категорија:Германски филмови
Категорија:Филмови од 1977 година
Категорија:Филмови на германски јазик
Категорија:Филмови на Вим Вендерс
Категорија:Филмови со Бруно Ганц 
Категорија:Филмови со Денис Хопер
Категорија:Филмови со Лиза Кројцер
Категорија:Филмови со Жерар Блен
Категорија:Филмови со Николас Реј
Категорија:Филмови со Лу Кастел
Категорија:Криминалистички филмови
Категорија:Филмови поврзани со убиства
Категорија:Филмови засновани на романи
Меморијален музеј „Кузман Јосифоски-Питу“

**Меморијалниот музеј „Кузман Јосифоски-Питу“** — меморијален музеј и спомен-куќа во градот Прилеп, посветена на македонскиот револуционер Кузман Јосифоски-Питу. Меморијалниот музеј се наоѓа на улица „Мара Јосифоска” број 20. Во куќата се родени веќе споменатиот Кузман и првоборците носители на “Партизанска споменица 1941”, неговиот брат Аспарух и неговите сестри Мара и Стефанка. За споменик на културата е прогласена во 1971 година.

## Историја и јурисдикција

По извршената темелна реконструкција на куќата која е изградена кон крајот на XIX век, како Меморијален музеј “Кузман Јосифоски - Питу” е отворена на 11 октомври 1977 година. До 1979 година овој Меморијален музеј е под надлежност на Самоуправната Интересна Заедница на култура на Општина Прилеп, а со Одлука на Собранието на СИЗ од 8.10.1979 година истиот е припоен кон тогашниот Народен музеј — Прилеп.

## Распоред на поставките

Музејската историска и етнолошка поставка е сместена во три простории на 60 м2, во кои се прикажани детството и револуционерната дејност на Кузман Јосифоски-Питу. 

Во гостинската соба е изложена историската поставка од фотографии од неговото детство, од ученичките денови во основното училиште во Прилеп и Битолската гимназија, како и од времето додека студирал во Белград; писма со историска содржина, преписки со ПК на КПЈ, подоцна ЦК на КПМ и преписки со месни партиски раководства; напредна литература што ја читал во свое време и други експонати. Во посебни витрини се сместени Указот за прогласување на Кузман Јосифоски-Питу за Народен херој бр. 290 од 29 јули 1945 година и неговиот фотоапарат “Кодак”.

## Галерија

|Поглед од улица
|Спалната соба од друг агол

## Поврзано
*Кузман Јосифоски-Питу
*Завод и Музеј — Прилеп

## Наводи

## Надворешни врски
*Службено мрежно место на Заводот и Музеј — Прилеп

К
К
Трофобласт

**Трофобластите** (од грчки „трефеин“: да храни; и „бластос“: што предизвикува 'ртење) се клетки кои го формираат надворешниот слој на бластоцистите и се присутни четири дена по оплодувањето кај луѓето. Овие клетки обезбедуваат хранливи материи за ембрионот и поголемиот дел од нив се развиваат во плацентата. Се формираат во текот на првата фаза на бременоста и се првите клетки што се диференцираат од оплодената јајце-клетка во вонембрионски структури кои не придонесуваат директно за ембрионот. По гаструлацијата, трофобластите се соседни со ектодермот на ембрионот, и се нарекуваат трофоектодерм. По првото диференцирање, клетките во човековиот ембрион ја губат својата тотипотенција и веќе не се тотипотентни матични клетки бидејќи не можат да формираат трофобласт. Во тој период на развиток тие се познати како плурипотентни матични клетки.

## Структура
Трофобластот се размножува и се диференцира во два клеточни слоја приближно шест дена по оплодувањето кај луѓето.

## Наводи

Категорија:Развојна биологија
Дело без автор (филм)

**Дело без автор** (германски: *Wer ohne Autor*) - германски филм од 2018 година во режија на Флоријан Хенкел фон Донерсмарк, кој е автор и на сценариото. Главните улоги ги играат: Том Шилинг, Себастијан Кох, Паула Бер, Саскја Розендал, Хано Кофлер, Евгениј Сидихин итн. Филмот освоил пет награди и имал уште 20 други номинации, меѓу кои две номинации за „Оскар“.

## Синопсис
Курт Барнет (го игра Шилинг) е мало дете кое е блиско со неговата млада тетка Елизабет Мај (ја игра Розендал). Меѓутоа, таа заболува од шизофренија и нацистите ја затвораат во клиника, каде најпрвин ја стерилизираат, а на крајот на војната ја убиваат. Исто така, неколку членови од семејството на Барнет погинуваат во текот на Втората светска војна. Кога во болницата доаѓа Црвената армија, директорот на клиниката, професорот Карл Зебанд (го игра Кох) е уапсен и затворен, меѓутоа откако успешно ја пораѓа жената на мајорот Муравјов (го игра Сидихин), Зебанд е ослободен, а мајорот го зема под своја заштита. По завршувањето на војната, Курт се запишува на ликовната академија во Источен Берлин, а Зебанд е угледен доктор, а неговото нацистичко минато е прикриено. Курт се вљубува во ќерката на Зебанд, Ели (ја игра Бер) и набргу се вселува како потстанар во нејзината куќа. Професорот Зебанд не ја одобрува таа врска, но кога Ели останува бремена, тој дава дозвола за нивниот брак, но самиот ѝ спроведува абортус на Ели. Кога мајорот Муравјов ја напушта службата, тој го советува професорот да емигрира, зашто постои опасност да се открие неговото нацистичко минато. Така, професорот Зебанд и неговата сопруга емигрираат во Швајцарија. Курт станува познат сликар кој слика дела во стилот на социјалистичкиот реализам, но заедно со Ели емигрира во Западна Германија. Таму, тој се запишува на ликовната академија во Диселдорф, но долго време не може да пронајде сопствен стил. Во меѓувреме, професорот Зебанд поднесува барање за престој во Западна Германија. Најпосле, Курт почнува да слика репродукции на фотографии. При една посета, професорот Зебанд ја препознава Елизабет Мај на една од сликите на Курт. Со тие слики, тој се прославува и организира самостојна изложба, а Ели раѓа дете.

## Наводи

Категорија:Германски филмови
Категорија:Филмови на германски јазик
Категорија:Филмови од 2018 година
Категорија:Филмови на Флоријан Хенкел фон Донерсмарк
Категорија:Филмови со Том Шилинг
Категорија:Филмови со Себастијан Кох
Категорија:Филмови со Паула Бер
Категорија:Филмови со Саскја Розендал
Категорија:Филмови со Хано Кофлер
Категорија:Филмови со Евгениј Сидихин
Категорија:Филмови чие дејствие се одвива во Берлин
Категорија:Филмови чие дејствие се одвива во Диселдорф
Категорија:Филмови за нацизмот
Категорија:Биографски филмови
Категорија:Филмови за сликари
Договорот на цртачот (филм)

**Договорот на цртачот** (англиски: *The Draughtsman's Contract*) - британски филм од 1982 година, во режија на Питер Гринавеј, кој е автор и на сценариото. Главните улоги ги играат: Ентони Хигинс, Џенет Сузман, Ан-Луис Ламберт, Хју Фрејзер, Нил Канингам, Дејв Хил и Дејвид Гант. Филмот освоил една награда и имал уште три номинации, вклучувајќи ја и онаа за „Златен лав“ на Венецијанскиот филмски фестивал.

## Синопсис
Дејствието на филмот се одвива во 17 век. На имотот на благородникот Херберт (го игра Хил) пристига сликарот Невил (го игра Хигинс). Тој склучува договор со госпоѓата Херберт (ја игра Сузман) со кој се обврзува да нацрта 12 скици на имотот, но договорот предвидува тој да има сексуални односи со госпоѓата. Подоцна, тој склучува ист таков договор и со ќерката на Херберт, госпоѓицата Талман (ја игра Ламберт). На сите цртежи на Невил се појавуваат одредени чудни детаљи чие значење доаѓа до израз дури подоцна. Имено, по завршувањето на последниот цртеж е пронајдено мртвото тело на господинот Херберт, но не се знае убиецот. Управникот на имотот Нојес (го игра Канингам) ја наговара вдовицата Херберт да ги откупи цртежите на Невил, а тоа го прави господинот Талман (го игра Фрејзер), кој пак ја обвинува својата сопруга за неверство со Невил. По завршената работа, Невил го напушта имотот, но по некое време се враќа назад и ја замолува вдовицата Херберт да нацрта уште еден цртеж. Тогаш, тој дознава дека бил искористен така морал да има сексуални односи со госпоѓата Талман со цел таа да забремени и така да обезбеди наследник на имотот. Додека Невил го црта цртежот, него го опколуваат господинот Талман, управникот Нојес, господинот Симур (го игра Гант) и уште неколку луѓе. Тие најпрвин го ослепуваат Невил, ги палат неговите цртежи, а потоа го убиваат.

## Наводи

Категорија:Британски филмови
Категорија:Филмови од 1982 година
Категорија:Филмови на англиски јазик
Категорија:Филмови на Питер Гринавеј
Категорија:Филмови со Ентони Хигинс 
Категорија:Филмови со Џенет Сузман
Категорија:Филмови со Хју Фрејзер
Категорија:Филмови со Ан-Луис Ламберт
Категорија:Филмови со Нил Канингам
Категорија:Филмови со Дејвид Гант
Категорија:Филмови со Дејв Хил
Категорија:Филмови поврзани со убиства
Ренато Димитриевски

**Ренато Димитриевски** (роден 17 октомври 1991 во Гостивар) — македонски кошаркар. Тој игра на позициите крило и крилен центар во КК Гостивар. Тој е брат-близнак на кошаркарот и соиграч Роберт Димитриевски.

## Клупска кариера
Димитриевски настапувал за второлигашот Ултимејт Баскет/Кралеви во сезоната 2011/12. Следната сезона играл за охридскиот клуб Колибри/Лихнидос. Со нов клуб во сезоната 2013/14, Т-Баскет, играл во вториот ранг на кошарка. Во втората сезона со тетовскиот клуб, Ренато ја освоил Втората лига и со тоа се пласирале во Првата лига. Но поради технички причини клубот се распаднал, и за следната сезона се префрлил во КК Гостивар кој бил новопријавен второлигаш. Во првата сезона со Гостивар, тој и екипата завршиле на третото место, недоволно за настап во елитата. Сезоната 2016/17, Гостивар и Ренато станале второлигашки прваци. Во сезоната 2017/18, сега како прволигашки кошаркар, со Гостивар стигнал до Супер лигата и завршил на петтото место. Следната сезона, бил полуфиналист во Првенството и Купот на Македонија со гостиварскиот состав. Во средината на јули, тој ја продолжил соработката со Гостивар за сезоната 2019/20. Таа сезона, тој затекнат со прекин на сезоната поради COVID-19 пандемијата во земјата и светот. За сезоната 2020/21, во средината на јуни 2020 година, тој потпишал двегодишен договор со кој ја продолжил соработката со Гостивар.

## Успеси

### Титули
#### Т-Баскет
***[[Втора македонска кошаркарска лига|Втора македонска лига]]** (1) : 2014/15

#### Гостивар
***[[Втора македонска кошаркарска лига|Втора македонска лига]]** (1) : 2016/17

## Наводи

## Надворешни врски
* Профил на Ренато Димитриевски на eurobasket.com
* Профил на Ренато Димитриевски на balkanleague.net

Категорија:Родени во 1991 година
Категорија:Живи луѓе
Категорија:Кошаркари од Гостивар
Џунтинт

**Џунтинт** (, збор образуван од англиските *June* () и *nineteenth* (); познат и како **Ден на слободата**, **Јубилеен ден**, **Ден на ослободувањето** или **Ден на еманципацијата**) — празник за ослободувањето на тие кои биле робови во САД. Потекнува од Тексас, но денес се слави на 19 јуни насекаде во САД, со различен степен на службено признавање. Поточно, Џунтинт го означува денот кога армискиот генерал на Унијата Гордон Грејнџер ги објавил федералните наредби во Галвстон, Тексас, на 19 јуни 1865 година, со кои сите луѓе кои биле робови во Тексас биле ослободени.

Прогласот за еманципацијата издаден две години порано од страна на Унијата официјално го обеззаконила робовладетелството во Тексас и останатите држави кои во тоа време бунтувале против САД, а поразот на Конфедеративната армија во април 1865 година дозволил непречена имплементација на Прогласот. Но, Тексас била најоддалечената робовладетелска држава со мал број на војници од Унијата. Поради ова, имплементацијата на Прогласот таму била бавна и неконзистентна пред објавувањето од страна на Грејнџер. Иако многумина сметаат дека Џунтинт бил крај на робовладетелството во САД, тоа постоело во граничните држави на Унијата до 6 декември 1865 година, кога со ратификацијата на тринаесеттиот амандман на американскиот Устав ропството без казна било забрането во целата држава.

Првите прослави на овој празник датираат до 1866 година, кога имало црковни собири во Тексас. Полека се прошириле низ југот на САД и станале комерцијализирани во 1920-тите и 1930-тите, често во рамки на фестивали за храна. За време на Движењето за човекови права во 1960-тите, празникот бил потиснат од борбата за човекови права по Втората светска војна, но во 1970-тите повторно се популаризира со фокус на афроамериканска слобода и уметност. Веќе на почетокот на 21-от век, Џунтинт се слави во сите поголеми градови во САД. Активисти се залагаат Џунтинт да биде прогласен за национален празник од страна на американскиот Конгрес. Хаваи, Северна Дакота и Јужна Дакота се единствените три држави кои не го признаваат Џунтинт, според Конгресните истражувачки служби. Од 47-те држави кои го признаваат Џунтинт на некој начин, само четири — Тексас, Вирџинија, Њујорк и Пенсилванија — го имаат прогласено за платен слободен ден за сите вработени во државната администрација.

Современите прослави се генерално на локално ниво. Традиционално се чита Прогласот за еманципацијата, се пејат народни песни како „Нишај се ниско, драга кочијо“ () и „Нека се кренат сите гласови да пејат“ (), или се читаат дела на познати Афроамериканци писатели како Ралф Елисон или Маја Анџелу. Прославите вклучуваат и родео, улични панаѓури, скари, семејни собири, забави во парковите, историски реконструкции и натпревари за Мис Џунтинт. Маскозите, потомци на Црните Семиноли, исто така го слават Џунтинт, бидејќи тие избегале од американско ропство во 1852 година и се населиле во Коавила, Мексико.

## Наводи

Категорија:Афроамериканци
Категорија:Граѓанска војна во САД
Категорија:Празници во САД
Сан Мигел (вулкан)

**Сан Мигел** (познат и како **Чапарастике**) — стратовулкан во средишно-источниот Ел Салвадор, приближно 15 километри југозападно од градот Сан Мигел. На 16 јануари 2002 година, мала ерупција на пареа, гас и пепел настанала од кратерот, траело 3 часа, но не предизвикало вистинска штета на животот или на имотот. Емисиите на јаглерод диоксид биле следени од ноември 2001 година, а нивниот постојан пораст продолжил да се зголемува сè до избувнувањето.

Единаесет години подоцна, на 29 декември 2013 година, Сан Мигел избувнал во 10:30 часот по месно време исфрлајќи пепел и чад на небото и предизвикал евакуација на илјадници луѓе кои живееле во полупречник од 3 км околу вулканот. Тоа било претходено и предизвикано од зголемена сеизмичка активност со почеток во 06:30 часот по месно време.

## Поврзано

* Список на вулкани во Ел Салвадор 
* Список на стратовулкани

## Галерија

Податотека:Volcanoes near Usulután, El Salvador.jpg|Вулканите Усулутан, Ел Тигре, Чинамека и Сан Мигел сликани од вселената.
Податотека:Fumarola 4 ó 5 minutos después de iniciado la erupción del 29 de diciembre de 2013. Desde San Rafael Oriente, San Miguel..JPG|Избувниот облак на 29 декември 2013 година


## Наводи

## Надворешни врски

*      
* Програма за глобален вулканизам  

Категорија:Активни вулкани
Категорија:Планини во Ел Салвадор
Категорија:Координати на Википодатоците
Сапиенс: Кратка историја на човечкиот род

***Сапиенс: Кратка историја на човечкиот род*** (, [Ḳitsur toldot ha-enoshut]) – книга од Јувал Ноа Харари, првично издадена на хебрејски во Израел во 2011 врз основа на низата предавања кои Харари ги држел на Хебрејскиот универзитет во Ерусалим, на англиски во 2014 и на македонски јазик во 2018 година. Книгата дава преглед на историјата на човештвото од еволуцијата на архаичните човечки видови во каменото време, до дваесет и првиот век, фокусирајќи се на Хомо сапиенс. Објаснувањата се во рамки на природните науки, особено еволутивната биологија.

## Содржина
Пред 100 000 години најмалку шест човечки вида живееле на Земјата. Денес има само еден. Ние. Хомо сапиенс. Како се случило нашиот вид да преовладее во Битката за доминација? Како нашите предци, собирачи и ловци, се соединиле и создале градови и кралства? Како дојдовме до тоа да веруваме во богови, нации и човекови права; да им веруваме на парите, книгите и законите; да бидеме заробеници на бирократијата, временските рокови и потрошувачката? И каков ќе биде светот во следните милениуми?

Во „Сапиенс“ д-р Јувал Ноа Харари  ја опфаќа целата човечка историја, од првите луѓе на Земјата до радикалните – а понекогаш и катастрофалните – откритија на когнитивните, земјоделските и научните револуции. Врз основа на согледувањата од биологијата, антропологијата, палеонтологијата и економијата, тој истражува како струите на историјата ги обликуваат нашите човечки општества, животните и растенијата околу нас, па дури и нашите личности.

## Структура
Книгата е поделена во 4 дела:
*Когнитивна револуција
*Аграрна револуција
*Обединување на човештвото
*Научна револуција

## Наводи

## Надворешни врски
* 
* Yuval Harari interviewed by Alan Philps about his book, *The World Today*, September 2015, Volume 71, Number 5.
* Bill Gates. How Did Humans Get Smart?, *Gates Notes*, May 17, 2016.
* Dirk Lindebaum. Sapiens: A brief history of humankind (Book Review), *Management Learning*, 46 (5) 2015, pp.&nbsp;636–638. DOI: 10.1177/1350507615602981

Категорија:Книги од 2011 година
Категорија:Дела на Јувал Ноа Харари
Категорија:Антрополошки книги
Дискографија на 2NE1

2NE1 - поранешна женска група од Јужна Кореја која соработувала со YG Entertainment. Дискографијата се состоела од три студиски албуми, три мини албуми и 25 синглови. CL, Бом, Дара и Минзи го сочинувале квартетот. Групата се наметнала во корејската музичка сцена во март 2009 година, со објавувањето на „Lollipop“, соработка со музичкиот бенд Биг Бенг.

„Fire“ служела како официјален деби-сингл и бил објавен на 6 мај 2009 година. Песната служела како прв сингл за мини албумот *2NE1*, објавен на 8 јули 2009 година. Тој албум се искачил на првото место и продал над 180.000 примероци.

2NE1 го издале својот прв целосен студиски албум *To Anyone* на 9 септември 2010 година. Тој бил предводен од промотивните синглови „Clap Your Hands“, „Go Away“, „Can't Nobody“ и „It Hurts (Slow)“. Секоја достигнала во топ 5 на табелата на музички записи во Јужна Кореја.

Нивниот втор корејски албум, Crush, бил објавен на 7 март 2014 година, и продал над 5000 примероци во Соединетите Држави и биле на 61. место на ''Билборд'' 200 табелата во својата прва недела на издавање. Притоа, албумот скршил две рекорди: најпродаван К-поп албум и највисокиот рангиран К-поп албум на Билборд 200, победувајќи ги рекордите што претходно ги имале Биг Бенг со мини албумот *Alive* (4100 примероци) и Girl's Generation-TTS со мини албумот *Twinkle*  (што достигнал врв на број 126), редоследно.

По нивното распуштање во ноември 2016 година, групата го објавила својот последен сингл „Goodbye“ на 21 јануари 2017 година како проштален подарок на своите обожаватели. Во песната учествувале само трите преостанати членови CL, Бом и Дара, бидејќи Минзи веќе го напуштила YG Entertainment во мај 2016 година.

## Албуми

### Студиски албуми

### Албуми во живо

### Собрани албуми

## Мини албуми

## Синглови

## Други рангирани песни

## Настап на гости

## Видео изданија

## Музички видеа

## Белешки

:1.&nbsp;: Корејската верзија на *Crush* првично најмногу стигнала до 26.; Јапонската верзија најмногу достигнала до 4. во јуни 2014.
:2.&nbsp;: Корејската верзија првично најмногу стигнала до 16. место; јапонската верзија најмногу стигнала до првото место во септември 2011 година.
:3.&nbsp;: Јапонската верзија била издадена на 16 ноември 2011 година во Јапонија како нивниот прв јапонски сингл и бил вклучен во нивниот деби јапонски албум „Collection“.
:4.&nbsp;: Издадена како вториот јапонски сингл на 2NE1.
:5.&nbsp;: Јапонската верзија била издадена на 19 септември 2012 година и била вклучена на јапонското издание на нивниот втор албум „Crush“.
:6.&nbsp;: *Crush* - јапонско издание
:7.&nbsp;: Сите три синглови биле подоцна вклучени во збирниот албум *Best Collection -Korea Edition-*.
:8.&nbsp;: Јапонската верзија на песната била издадена да го промовира албумот „Crush“ во Јапонија.
## Наводи

## Надворешни врски

* 
* 

Категорија:Статии со текст на корејски
Црна легија

**Црната легија** (), официјално **1-та стоечка активна бригада** (*Prvi stajaći djelatni sdrug*), била пешадиска усташка единица, активна за време на Втората светска војна во Независна Држава Хрватска. Легијата била формирана во септември 1941 година како прв усташки полк. Се состоела претежно од босански и хрватски бегалци од источна Босна, каде што биле извршени големи масакри од страна на четниците и во помал степен од страна на југословенските партизани. Легијата станала позната по своите жестоки борби против четниците и партизаните и масакрите врз српски цивили. Команданти на легијата биле полковник Јуре Франчешиќ и Рафаел Бобан и се состоела од 1.000 до 1.500 мажи.

## Историја
Црната легија била формирана во Сараево во април 1941 година од страна на 12 членови од кои 11 биле Хрвати, а еден босански муслиман. Голем број муслимани се придружиле како резултат на злосторствата извршени против босанските муслимани . Првото официјално име на групата било Сараево Усташки камп. Единицата била формирана од страна на предвоените членови на *Усташите,* Јозо Зубиќ, Драго Јилек и Беќир Локмиќ. Командант на единицата бил Локмиќ кој бил член на *Усташите* стационирани во Сараево пред војната. Првата задача на единицата била да ги заштити државните згради во Сараево.  

Првиот вооружен конфликт се случил на железничката пруга во Пале, Сараево, против четниците кои сакале да го преземат водоводот. Наскоро, настанал судир со четниците од поширокото подрачје на Сараево, под планините Игман, Требевиќ и Романија . По Битката кај Купрес, првиот и вториот батаљон на Легијата биле искористени за формирање на кадри за ново формираната 5-та постојана активна бригада која била под команда на Рафаел Бобан и вклучена во 5-та дивизија на вооружените сили на Хрватска во декември 1944 година.

Во август 1942 година Франчешиќ бил назначен за врховен командант на сите постојани активни бригади на усташката армија, а за нов командант на Легијата бил назначен Иво Штипковиќ. За време на предводењето на Штипковиќ, Легијата загубила уште повеќе мажи кога 23-тиот и 28-от батаљони (составени главно од босански муслимани) биле распуштени, а нивните војници пренесени во 13-та планинска дивизија на Вафен во СС „Ханшчар“ . По смртта на полковникот Штипковиќ во септември 1943 година за командант на Легијата бил назначен Мајор Милан Шулентиќ, но само осум дена подоцна, тој бил заменет од страна на мајорот Фрањо Судар. Кон крајот на 1944 година, Легијата била вклучена во 1-та дивизија на хрватските вооружени сили под команда на генералот Роман Доманик . Војниците на Црната легија продолжиле да носат црна униформа до крајот на војната. На крај, најмалку 120 поранешни службеници на Црната Легија беа погубени од партизаните во Сисак во мај 1945 година. На крајот на војната, многу војници на Црната легија одбиле да се предадат и им се придружиле на крстоносците.

## Белешки

## Наводи

*      
*      
*     

## Надворешни врски

* Црна легија: Хрватски нацистички злосторства за време на ерата на холокаустот 

Категорија:Усташи
Лекција по мртов јазик (филм)

**„Лекција по мртов јазик“** (полски: *Lekcja martwego języka*) — полски филм од 1979 година, во режија на Јануш Мајевски, кој е соавтор и на сценариото. Главните улоги ги играат: Олгјерд Лукашевич, Малгоржата Притулак, Ева Далковска, Пјотр Павловски, Ирена Карел, Зигмунт Маланович итн.

## Синопсис
Поручникот Кикериц (го игра Лукашевич) е заповедник на војската во едно мало место во кое не се случува ништо. Тој го минува времето така што собира вредни стари предмети. Истовремено, тој е болен од туберкулоза, но не знае дека состојбата му е критична, иако во два наврати, една гатачка и една жена-медиум му претскажуваат скорешна смрт. Еден ден, тој оди во шумата каде ладнокрвно убива руски затвореник кој сака да побегне, но кога се враќа во градот умира, а токму тогаш пристигнува веста за крајот на Првата светска војна. Неговото мртво тело го натовараат на возот и го испраќаат во родниот град.

## Наводи

Категорија:Полски филмови
Категорија:Филмови од 1979 година
Категорија:Филмови на полски јазик
Категорија:Филмови на Јануш Мајевски
Категорија:Филмови со Олгјерд Лукашевич
Категорија:Филмови со Ева Далковска
Категорија:Филмови со Ирена Карел
Категорија:Филмови со Пјотр Павловски
Категорија:Филмови со Зигмунт Маланович
Категорија:Филмови со Малгоржата Притулак
Категорија:Филмови засновани на романи
Категорија:Филмови за Првата светска војна
Категорија:Филмови чие дејствие се одвива во Полска
Израелци во Индија

**Израелците во Индија** можат да бидат имигранти и иселеници од Израел или Индијци со израелско потекло. Многу од нив живеат во Гоа., окрузите Тане и Рајгад од Махараштра. Некои започнале бизниси како ресторани и бутици. Најмногу говорните јазици меѓу еврејските Индијци и Израелците во Индија се маратски, конкански и хиндиски, како и на својот мајчин јазик на хебрејски. 

Околу 70,000 Израелци живеат во Индија, скоро 1% од населението на Израел и над 1% од населението на еврејските Израелци. 

## Популарна култура

* Flipping Out - Израелски документарен филм опишувајќи ја употребата на дрога на израелските мажи и жени во Индија 

* 

## Наводи

Категорија:Етнички малцинства
Лева Пател

**Лева Пател** (или Леува Пател или Леува Патидар) е каста или заедница во Индија. Тие тврдат дека имаат митско потекло од Лав, синот на Рам, Тие имаат различни тврдења за кшатрискиот и ваишскиот варна (ред на касти) статуси.

## Потекло и преселба
Според познатиот мит, се верува дека Лева Пателите од областа Кеда во Гуџарат биле првичните мигранти од Пенџаб. Во XIX и XX век, многу Лева Патели имигрирале во други земји, како Уганда, Кенија, Танзанија, Замбија, Малави, Зимбабве, Јужна Африка, Соединетите Држави и Обединетото Кралство. Во самата Индија, тие мигрирале од Гуџарат во други сојузни држави, како Одиша, раџастанскиот Андра Прадеш, Западен Бенгал и Мадја Прадеш.

## Наводи

### Библиографија

* 

Категорија:Касти
Стефан Мандалов

**Стефан Мандалов-Манданата** — македонски револуционер, војвода на Македонската револуционерна организација.

Стефан Мандалов е роден на 11 декември 1875 година во селото Стојаково, Гевгелиско. Бил син на Тано и Векија. Влегува во редовите на ВМОРО во 1900 година во четата на Христо Чернопеев. Учествува во Аферата мис Стон. Подоцна станува самостоен војвода. Загинува во септември 1903 година во периодот на Илинденското востание во близина на селото Мишино, Кочанско.

Последните негови зборови биле:

## Наводи
Меѓународно училиште „Дирубај Амбани“

**Меѓународното училиште „Дирубај Амбани“** (**ДАИС**, од ) е приватно училиште во Мумбај, Махараштра, Индија за ученици од двата пола. Училиштето беше изградено од „Релајанс Индустрис“ и е именувано во чест на поранешниот патријарх на конгломератот, Дирубај Амбани. Основано во 2003 година, училиштето од почетокот ја нуди програмата за Меѓународна матура. Нита Амбани е претседавач со училиштето.

Училиштето покрај програмата за Меѓународна матура, ги нуди и програмите за Индиски сертификат за средно образование и Меѓународен општ сертификат за средно образование.

## Надворешни врски

* Официјално мрежно место на училиштето: https://www.dais.edu.in/

## Наводи

Категорија:Меѓународни училишта во Индија
Категорија:Приватни училишта во Индија
Категорија:Училишта со програмата за Меѓународна матура
Индиски научен институт

врска=Special:FilePath/Indian Institute of Science 2019 logo.svg|десно|Логото на институтот.
**Индискиот научен институт** (**ИНИ**; ) е јавен, сметан, истражувачки универзитет за високо образование и истражување во науката, инженерството, дизајнот и менаџментот. Се наоѓа во градот Бангалор, Карнатака, Индија. Институтот е основан во 1909 година со активна поддршка на Џамсетџи Тата и Кришна Раџа Вадијар IV. Поради ова, локално е познат и како Татиев институт. Статусот за сметан универзитет му беше доделен во 1958 година, а статусот на Значаен Институт во 2018 година.

Во 2019 година, ИНИ како дел од својот бренд го промовираше слоганот „Откриј и иновирај; Трансформирај и надмини; Служи и води“ ().

## Наводи

Категорија:Индиски научен институт
Категорија:Универзитети во Индија
Сметан универзитет

**Сметан универзитет** ( или *Deemed-to-be-university*) е тип на акредитација за високообразовни институции во Индија, со која се доделува статусот на универзитет. Акредитациското тело е Секторот за високо образование при индиското Министерство за развој на човечкиот капитал.

## Наводи

Категорија:Образование во Индија
Тања Дубаш

мини|Тања Дубаш
**Тања Арвинд Дубаш** (, р.  година) е извршен директор и директор за маркетинг на Годреџ Груп. Таа стоеше зад ребрендирањето на групацијата во 2008 година. Дубаш е на одборите на Годреџ Индустрис Лтд, Годреџ Конзумер Продуктс Лимитед, Годреџ Агровет и е претседавач со Годреџ Природната Кошничка. Претходно, таа служеше на одборот на Бартија Махила Банката и корпорацијата на Брауновиот универзитет. Дубаш е постарата ќерка на индустријалецот Ади Годреџ.

## Наводи

Категорија:Индијци
Категорија:Индиски стопанственици
Категорија:Апсолвенти на Брауновиот универзитет
Категорија:Луѓе од Мумбај
Категорија:Живи луѓе
Индиски технолошки институти

**Индиските технолошки институти** (**ИИТ** од ) се автономни јавни технички и истражувачки универзитети во Индија. Тие се едни од најпочитуваните технолошки институти во светот. ИИТ беа основани и се водат според Законот за технолошки институти од 1961 година, кој ги прогласил за институти од национално значење и им ги дал правата, обврските и рамките на делување. Законот за технолошки институти од 1961 година набројува 23 институти. Секој ИИТ е автономен, но поврзан со останатите преку заеднички совет. Советот на ИИТ ја раководи администрацијата на институтите. Индискиот министер за развој на човечкиот капитал е *ex officio* претседавач со Советот на ИИТ. Во 2018 година, вкупниот број на отворени места за додипломските програми беше 11.279. Единствен услов за упис е положен Заеднички уписен испит напредено ниво.

## Наводи

Категорија:Индиски технолошки институти
Категорија:Универзитети во Индија
Телангана

**Телангана** е една од 29-те држави во составот на Индија. Формирана е во 2014 година. Телангана има околу 35 милиони жители.

## Историја
Формирањето на Телангана било одобрено од владеачката коалиција на Индијa на 30 јули 2013 година. Формирана е од 10 окрузи, кои се издвоени од составот на државата Андра Прадеш. Во саставот на Телангана влегол и градот Хајдерабад, дотогашниот главен град на државата Андра Прадеш, која во период од 10 година служел како заедничка престолнина, сè додека државата Андра Прадеш не именувала нов главен град на својата преостаната територија. Оваа поделба на државата Андра Прадеш практично значела дека народот Телугу, кои во таа држава бил мнозинсски, сега има две држави.

## Извори

Категорија:Држави и територии настанати во 2014 година
Категорија:Сојузни држави и територии на Индија
Малјаван

**Малјабан** или **Малјаван** бил главниот државен советник на императорот на Ланка, Равана. Малјаван бил почитуван глас во рамките на интелектуалните и кралските кругови во Ланка. Забележано е дека Малјаван бил интелектуалец кој бил добро обучен во стихови и бил познат по тоа што го држел својот став, и покрај тоа што бил несогласувачки глас. Малјаван бил дедо од Дашанана. 

Всушност Малјаван бил постар брат на дедото по мајка на Равана, Сумали и некогаш бил поранешен крал на Ланка, подоцна Равана го освоила. 

Покрај односите на кралскиот протокол што ги имал со Равана, тој бил дедо на мајката на Равана, затоа имал и двојна врска. Во последната врска, тој бил познат по обидот да ја убеди Равана надвор од протоколните одаи и го советувал како дедо. Равана го почитувал него значително поради нивната врска и заради неговата интелигенција. 

Малјаван беше против војната со господарот Рама и се обидел да го убеди Равана да ја пушти Сита; сепак, сите негови совети биле отфрлени од Равана. По смртта на Равана, Малјаван останал на својата функција и станал главен советник на Вибишана, помалиот брат на Равана и третиот внук на Малјаван. 

Сопругата на Малјаван била Сундари која била многу убава. Таа имала осум синови - Ваџра Мушти Вироопаакш, Дурмух, Суптагн, Јагјакоп, Мат и Унмат; и една убава ќерка по име Аналаа.

Категорија:Ликови од Рамајана
Храм Чара Басавешвара

**Храмот Чара Басавешвара** е храм во Шахапур, Карнатака. Храмот се наоѓа во близина на видниот рид познат како Заспаниот Буда. Храмот е место на одржување на годишниот фестивал со говеда што трае 10 дена. 

## Наводи

Категорија:Храмови во Индија